Ranu Mondal की बेटी ने ट्रोलर्स को दिया जवाब, कहा- जितनी हो सके उतनी करती थी मां की देखभाल...  
रानू मंडल की बेटी ने ट्रोलर्स को दिया जवाब
कहा- मैंने अपनी मां का ध्यान रखने की पूरी कोशिश की
इंटरव्यू के दौरान भावुक हुईं रानू मंडल की बेटी
पश्चिम बंगाल के राणाघाट रेलवे स्टेशन के पास गाना गाकर गुजारा करने वाली रानू मंडल (Ranu Mondal) अब फेमस हो चकी हैं. रानू मंडल (Ranu Mondal) ने बॉलीवुड में कदम रख दिया है और उनकी बेटी भी उनके पास आ चुकी हैं. हालांकि अब उनकी बेटी को सोशल मीडिया पर खूब ट्रोल किया जा रहा है. हाल ही में आईएएनएस को दिए एक इंटरव्यू में रानू मंडल (Ranu Mondal) की बेटी ऐलीजाबेथ साठी रॉय ने कहा कि उसने अपनी मां की देखभाल करने की पूरी कोशिश की लेकिन वो कर नहीं पाईं. हालांकि मां के फेमस होने के बाद बेटी पर वापस आने पर उन्हें ट्रोलर्स का सामना करना पड़ रहा है.
एक ट्विटर यूजर ने लिखा, '10 साल पहले रानू मंडल (Ranu Mondal) की इकलौती बेटी ने उन्हें सड़कों पर भीख मांगने के लिए छोड़ दिया. उसने कभी इस बात की जानकारी नहीं ली कि उसकी मां जिंदा है या नहीं. रानू खुद का पेट पालने के लिए गाना गाती थी. जैसे ही वो फेमस हुईं उनकी बेटी वापस आ गई. लेकिन उसकी मां फिर भी स्माइल कर रही हैं.'
10 yrs ago, the only daughter of #RanuMondal left her to beg on streets. She never checked if she's even alive. Ranu fed herself by pittance people gave hearing her songs.
As popularity & money poured in, her disgusting daughter came back to grab a pie. The Mother still smiled! pic.twitter.com/ooroq5oFCB

एक दूसरे यूजर ने कहा, 'आपको जो मन करे मुझे बोलें, लेकिन इस औरत ने अपनी मां को सड़कों पर भीख मांगने के लिए छोड़ दिया था. जो रानू मंडल (Ranu Mondal) को नाम और फेम मिल गया तो अचानक से उसे अपनी मां की याद आ गई. इसकी मां को देखिए वो कैसे बेटी का स्वागत कर रही है, लेकन मुझे इनकी बेटी से नफरत है.'

Call me whatever you want to, this lady left her mom for begging on streets, once #RanuMondal got name and fame suddenly remembers her mother and look at the mother how welcoming she is but I hate her daughter. pic.twitter.com/sY7jR2LELu
एलिजाबेथ ने ट्रोलर्स को सफाई देते हुए इंटरव्यू के दौरान ने कहा, 'मुझे पता नहीं था कि मां रेलवे स्टेशन पर गाना गाती हैं क्योंकि मैं उनके पास ज्यादा नहीं जा पाती थी. मैं कुछ महीने पहले धर्मताल (कोलकाता) गई थी और मैंने उन्हें बस स्टैंड पर यूं ही बैठे हुए देखा. मैंने उनसे कहा कि अभी घर वापस चलो और उन्हें 200 रुपये भी दिए. मैं अपनी मां को 500 रुपये भेजा करती थी. मैं तलाकशुदा हूं और सूरी (Suri) में एक परचून की दुकान चलाती हूं. मैं सिंगल मदर हूं और अपने छोटे बेटे की देखभाल करती हूं, हालांकि फिर भी मैं जितना हो सके उतनी मां देखभाल करती थी . मैंने अपनी मां को बहुत बार हमारे साथ रहने के लिए कहा लेकिन वो मानी नहीं. इसके बावजूद लोग मुझ पर आरोप लगा रहे हैं. लोग मेरे खिलाफ हैं. अब मैं किसके पास जाऊं.'
बता दें कि बॉलीवुड में अपनी पहचान बनाने से पहले रानू मंडल (Ranu Mondal) पश्चिम बंगाल के राणाघाट रेलवे स्टेशन के पास रहते हुए गाना गाकर अपना पेट पालती थीं. उनका गाना सुनकर कोई उन्हें खाना तो कोई उन्हें पैसे देता था. यहां तक कि रानू मंडल (Ranu Mondal) के पास रहने के लिए घर भी नहीं होता था. लेकिन उनके एक वीडियो ने उन्हें रातोरात सुपरस्टार बना दिया.